Hierdie voorlegging dien as inligtingsdokument oor LitNet en die advertensiemoontlikhede op hierdie aanlyn-gemeenskap.
LitNet het verskillende afdelings wat ’n wye spektrum onderwerpe dek – van ernstige debatvoering deur openbaremeningsvormers, literêre gesprekke deur skrywers en lesers, en rubrieke oor byvoorbeeld musiek, kos, die onderwys en boeke, tot lekkerlees-stories, briewe en kompetisies. Naas sy aanlyn-bestaan inisieer LitNet ook projekte in die kultuur- en kunsgemeenskappe. Dit het ’n standvastige verhouding met die gedrukte media, uitgewers, kultuurfeeste en ander kultuurorganisasies.
LitNet Akademies – LitNet se onderafdeling vir akademiese artikels, geakkrediteer by die Departement van Onderwys. Dit is ook ’n Artikel 21-maatskappy.
LitNet is ’n gesaghebbende bron vir die tradisionele media en is dikwels eerste met nuus op die kultuurfront.